Salitage Wines Pemberton: Wineries and Vineyards – StartLocal®
Salitage Wines Pemberton
A 0.0 km Devil's Lair Vineyard Pikkewyn-kuikens ly honger | News24
Pikkewyn-kuikens ly honger
Een van die pikkewynkuikens wat deur die Suider-Afrikaanse stigting vir die bewaring van kusvoëls (Sankub) in Kaap St. Francis versorg word. Foto: VERSKAF
DIE groeiende getal ondervoede pikkewynkuikens wat van eilande in Algoabaai gered word, kan moontlik die nadraai van die afge-lope jaar se El Niño-weerverskynsel wees.
Sedert begin April is 69 verswakte pikke-wynkuikens van Bird- en St. Croix-eiland naby Port Elizabeth gered en na die Suider-Afrikaanse stigting vir die bewaring van kusvoëls (Sankub) in St. Francisbaai gebring.
“Dit is die meeste pikkewynkuikens wat die afgelope twee jaar tydens ’n broeiseisoen ingebring is,” sê Juanita Raath, rehabilitasie-koördineerder.
Veldwagters het oor die bestek van anderhalf maand die 69 pikkewyne uitgeteer, gedeidreer en ondervoed op die eilande aange-tref.
“Ons glo die volwasse pikkewyne wat op die eilande neste het, sukkel tans om genoeg vis rondom die eilande te vind,” sê Raath.
Volgens haar meen navorsers die tekort aan visbronne het te doen met hengelaars wat in die omliggende gebied te veel vis vang, asook die klimaatsverandering wat die tempe-ratuur van die seewater beïnvloed.
Volgens dr. ­Lorien Pichegru, mariene bio-loog verbonde aan die Nelson Mandela Metropolitaanse Universiteit (NMMU), kan die lae visbronne wel aan die weerpatroon toege-skryf word. “Die groot El Niño [weerverskynsel] wat ons gehad het, het die water te warm gemaak vir die klein pelagiese [diepsee-] visse om te oorleef,” sê Pichegru.
Dit blyk ook uit haar navorsing dat hengelaars die afgelope tyd gesukkel het om vis in die Baai te vang en dit gaan tyd neem vir die bronne om te herstel.
Intussen word die verswakte pikkewynkuikens by Sankub met die hand versorg. Volgens Raath word die klein pikkewyne ses keer per dag gevoer en verorber die lot daagliks sowat 50 kg vis.
Die meeste van die verswakte pikkewyne weeg minder as ’n kilogram en moet minstens 2,6 kg weeg voordat hulle vrygelaat word.
Raath vra die publiek se hulp vir donasies om die honger monde van die pikkewyne te help voer.